Auteurs van Astrodienst - Astrodienst Gastgebruiker u1360298326
22-mei-2017, 22:24 UT/GMT Sygnia: ‘Daar is niks fout met ons boeke nie’ | Netwerk24
Rosemary Lee Mulder (19) se buurvrou in Springs het Woensdagoggend bloedstollende gille gehoor terwyl sy wasgoed buite opgehang het.
Manenberg verwelkom weermag in hul midde
“Ons is moeg van die gangs en al die k*k.” So het ’n moedelose inwoner van Manenberg op die Kaapse Vlakte Donderdag gesê toe die Suid-Afrikaanse Nasionale Weermag (SANW) uiteindelik hul verskyning in dié bendegeteisterde woonbuurt gemaak het.
Bendes ‘kan só staat se gesag ondermyn’
Bendes en die gepaardgaande georganiseerde misdaad op die Kaapse Vlakte, in die noordelike voorstede van Port Elizabeth én Westbury in Johannesburg móét beslissend gepak word, anders kan dit die gesag van die staat ondermyn.
Dankie tog vir 2012, sê SA se Dylan
Nadat Dylan Frittelli die eerste dag van die Britse Ope by Royal Portrush in Noord-Ierland Donderdag as een van die pasaangeërs afgesluit het, het hy ver terug in sy geheuebank gaan krap om sy goeie dag op die gholfbaan te verduidelik.
Die onmiddellike skorsing van Zimbabwe Krieket was een van die groot besluite wat geneem is op die Internasionale Krieketraad (IKR) se jaarlikse konferensie wat in Londen gehou is.
Nigerië sal SA hokkiespanne in Eikestad toets
Die Suid-Afrikaanse mans- en vrouehokkespanne sal die verdediging van hul Afrika-titels albei teen Nigerië – op die eerste dag van die Afrikabeker-toernooi volgende maand in Stellenbosch – begin.
Sygnia: ‘Daar is niks fout met ons boeke nie’
Deur Hanlie Stadler 19 Junie 2019 11:28
Magda Wierzycka, uitvoerende hoof van Sygnia.
Sygnia verseker sy eie resultate is bo verdenking en is nie die rede waarom sy verhouding met Deloitte, wat onlangs as sy eksterne ouditeur bedank het, verbrokkel het nie.
Die batebestuursfirma het sy stilte verbreek ’n hele week nadat hy ’n storm veroorsaak het met die aankondiging dat Deloitte bedank het.
Die maatskappy het in antwoord op vrae gesê Deloitte het in die afgelope 12 maande “geen aanmeldbare onreëlmatighede” met Sygnia se resultate by die JSE aangemeld nie.
Sygnia sê hy volstaan by die feitelike akkuraatheid van sy Sens-verklaring verlede Woensdag oor die aanloop tot Deloitte se bedanking.
Deloitte het juis die feitelike akkuraatheid van die Sens-verklaring in twyfel getrek, hoewel Deloitte nog nie sy weergawe openbaar gemaak het nie.
Albei maatskappye wag nou op die uitslag van die JSE-ondersoek wat Sygnia met sy Sens-verklaring ontketen het.
John Burke, die JSE se direkteur van uitreiker-regulering, het verlede week gesê die JSE moet vasstel of enige van die twee partye vir aandeelhouers gejok het en of daar nie-voldoening aan enige aspek van die Wet op Finansiële Markte was. Na gelang van wat bevind word, kan Sygnia ’n sanksie (gewoonlik net ’n openbare aankondiging) of ’n boete opgelê word.
Burke sê hulle kan nie sê hoe lank die ondersoek gaan duur nie.
“Ons respekteer die JSE se prosesse en vertroulikheid, en het die instelling van die relevante ondersteunende dokumente verskaf sodat die JSE die saak kan beoordeel,” sê Sygnia in Woensdag se verklaring.
“Sygnia se direksie het die Sens-verklaring goedgekeur, en staan agter die feitelike akkuraatheid daarvan.”
Die verklaring sluit af: “Sygnia se kernbeginsels van integriteit, deursigtigheid, billikheid en gelykheid vir alle Suid-Afrikaners rugsteun elke sakeverhouding wat ons het, hetsy met ’n kliënt, personeellid of diensverskaffer.”
Yolisa Tyantsi, hoof van korporatiewe kommunikasie en reputasiebestuur by Deloitte, het verlede week aan Netwerk24 gesê Deloitte sal nie verder kommentaar lewer voordat die interaksie met die JSE oor die saak gefinaliseer is nie.
Sygnia se kernbeginsels van integriteit, deursigtigheid, billikheid en gelykheid vir alle Suid-Afrikaners rugsteun elke sakeverhouding wat ons het, hetsy met ’n kliënt, personeellid of diensverskaffer.
Wie het wat gesê?
Sygnia het Woensdag in ’n Sens-verklaring gesê Deloitte is op 5 Junie ingelig dat die firma ’n ander ouditeur soek en dat die beëindiging van Deloitte se kontrak op 13 Junie op ’n vergadering deur die direksie se ouditkomitee bekragtig sou word, waarna Deloitte op 11 Junie bedank het.
Sygnia beweer sy direksie het reeds op 21 Mei op ’n direksievergadering besluit om ’n alternatiewe eksterne ouditeur te soek gegewe “onbevredigende interaksie met Deloitte”, maar ook weens die “reputasierisiko wat met die firma verband hou”.
Daarna het Deloitte teruggekap met die volgende kommentaar: “Ons glo (Sygnia se) Sens bevat sekere feitelike onakkuraathede met betrekking tot die omstandighede van ons bedanking. Hoewel Deloitte die hoogste vlakke van etiese gedrag en kliëntevertroulikheid handhaaf, is ons van mening dat dit in dié geval verstandig sal wees om die ware feite te gee. Ons beoog om dit weldra te doen.”
Die reputasierisiko waarna Sygnia verwys, hou waarskynlik met Deloitte se rol as die ouditeur van Tongaat Hulett verband. PwC doen tans ’n forensiese ondersoek na die suikermaatskappy se boeke in wat as potensieel ’n tweede Steinhoff beskryf word. Tongaat se aandeleverhandeling op die JSE is verlede Maandag op versoek van die firma opgeskort tot Oktober, wanneer hy na verwagting sy 2019-resultate en herstateerde 2018-resultate gaan uitreik.
Magda Wierzycka, uitvoerende hoof van die batebestuursfirma, was die afgelope weke baie uitgesproke op Twitter oor die rol van private ouditeure. Deloitte was jare lank Steinhoff se eksterne ouditeur terwyl beweerde bedrog oënskynlik onder sy neus gepleeg is voordat dit in die 2017-resultate raakgesien is.
Sygnia soek nou vir die tweede keer in minder as twee jaar ’n nuwe eksterne ouditeur. Sygnia het KPMG in 2017 afgedank weens dié ouditfirma se betrokkenheid by sogenaamde staatskaping in sy rol as ouditeur van die Guptas se Linkway Trading.
Meer oor: Deloitte | Sygnia | Magda Wierzycka | Batebestuursfirma | Maatskappye
Deloitte praat met JSE oor Sygnia-dwarsklap
Sygnia, Deloitte se paaie skei ná boekhou-skandaal
Kritiek op korrupsie laat geld instroom by Sygnia